Painostusta pakolaisleiristä ja syrjäytetty virkamies? – Tiivistimme Pekka Haavistoa ravistelevan kohun tärkeimmät käänteet – Hämeen Sanomat
Painostusta pakolaisleiristä ja syrjäytetty virkamies? – Tiivistimme Pekka Haavistoa ravistelevan kohun tärkeimmät käänteet
4.12.2019 13:49 Petteri Lindholm
Ulkoministeri Pekka Haavisto (vihr.) kiistää painostaneensa ulkoministeriön virkamiestä. Kuva: TATYANA ZENKOVICH
Ulkoministeriössä on käynnistetty Ilta-Sanomien kertomien tietojen perusteella ”operaatio Korpi”. Lehden mukaan kyse on ulkoministeriön valmistelemasta käytännön suunnitelmasta suomalaisten noutamisesta.
– Siirto pitää paikkansa, mutta syistä ja taustoista tietää vain ministeri itse, Puittinen sanoi Ylelle.
Siirrolle ei ole Puittisen mukaan saatu perusteluja Haavistolta. Hänen mukaansa ministeriössä vallitsee ”pieni pelon ilmapiiri”.
Haaviston erityisavustajan sähköpostissa ministeriön virkamiehistölle nimetään lähtökohdaksi se, että ”lapset al-Holin leiriltä saadaan turvaan kohtuullisen ajan kuluessa ja tarvittaessa nopeasti, jos turvallisuusriskit alueella kasvavat.”
– Meillä on valmistauduttu erilaisiin vaihtoehtoihin. Siitä että leiri purkautuu, myös siitä, että yksittäisiä perheitä eri reittejä pääsee pois, ja meillä on viranomaisyhteistyö valmiina tätä varten, Haavisto sanoi Ilta-Sanomille.
”Näen nyt ongelmaksi, että ministerin kanslia vyöryttää tämän hoidettavaksi konsulipalvelulain mukaisesti ja lähtökohtaisesti niin, että avustamme vain lapsia. Tällaisen päätöksen tekeminen virkamiestyönä on sellainen päätös, että sen tekijän on syytä varautua siihen, että hän saa päätöksestään vankeustuomion, josta tulee sen verran pitkä, ettei sitä voi ehdollisena suorittaa.”
– Ulkoasiainvaliokunta käsitteli al-Holin leirin lapsista käytyä julkista keskustelua. Ei jäänyt mitään epäselvää. Hallitus, ulkoministeri ja ulkoministeriö ovat toimineet juuri niin kuin sen lain mukaan pitää toimia. Eilen julkistetusta ”skuupista” ei jäänyt kiveä kiven päälle, Arhinmäki kirjoitti Twitterissä.
4. Halla-aho epäilee Haavistoa ”totuuden muuntelusta”
”Ilta-Sanomien saamat sähköpostit paljastavat, että on syytä epäillä Haaviston puhuneen muunneltua totuutta ja toimineen itsevaltaisesti.”
– Hallituskumppaneiden on syytä ymmärtää, että vihreät on fanaatikkoliike, joka ei koe, että säännöt koskisivat heitä. Jos vihreiltä ei oteta avainsalkkuja pois, samaa tullaan näkemään koko vaalikausi, Halla-aho kommentoi.
Osa lapsista on syntynyt leirillä. Naisten joukossa on ”kantasuomalaisia” ja maahanmuuttotaustaisia. Osa heistä on aiemmin elänyt terroristijärjestö Isisin alueilla.
– Viranomaiset voivat tehdä ulkoministeriöön virka-apupyyntöjä, ja konsulipalvelut tekevät työtä omalta osaltaan. Suomessa viranomaiset ovat voineet vain tehdä erilaisia selvityksiä ja valmistelutöitä näiden lasten tilanteesta, Halila sanoi.
Pöysti linjasi ratkaisussaan, että hallituksen tulisi pyrkiä ”kansainvälisen oikeuden mukaisesti ja konsulipalvelulain mukaisten toimivaltuuksiensa nojalla ja puitteissa kotiuttamaan ainakin lapset”.